**SZIE INNOPOOL CAMPUS**

**Hallgatói innovációs pályázat és innovációs mini konferencia**

Egyetemünk oktatóinak, hallgatóinak együttműködésével, valamint az egyetemi vezetőség támogatásával Innopool Campus néven indul útjára a Szent István Egyetem hallgatói innovációkat ösztönző platformja. Az Innopool Campus kiemelt célja, hogy:

* Feltérképezze a hallgatói innovációs ötleteket
* Ösztönözze a hallgatókat saját innovatív ötleteik megvalósítására
* Mentorhálózatot fejlesszen vállalati partnerek bevonásával
* Partnerintézményekkel együttműködve üzleti modelleket dolgozzon ki a hallgatói ötletek támogatására
* Innováció-közvetítő kommunikációs platformot hozzon létre és működtessen
* Szemléletformáló rendezvényeket szervezzen a hallgatók részére

**„Ötletbedobás” címmel Hallgatói Innovációs Pályázatot hirdet az Innopool**

A jelenlegi szemeszterben az Innopool szeretné megismerni az innovatív gondolkodású hallgatókat, valamint a hallgatók innovációs jellegű problémáit. Ennek felmérésére innovációs ötletpályázat kerül kiírásra, melyben egyetemünk hallgatói november 24-ig adhatják le innovációs ötleteik rövid összefoglalóját a [www.innopool.hu](http://www.innopool.hu) oldalon keresztül. A legjobb ötletek pénznyereménnyel, mentorprogramban való részvétellel, illetve tantárgyi kredittel kerülnek jutalmazásra. A nyertesek a novemberi Innopool Kickoff hallgatói innovációs minikonferencián hirdetik ki.

**Innopool Kickoff hallgatói innovációs mini konferencia**

A hallgatói innovációs élet serkentésére, valamint a hallgatói innovációs ötletek jutalmazására az Innopool Campus 2019. november 29-én Innopool Kickoff címmel hallgatói innovációs mini konferenciát szervez. A konferencia programja:

* Hallgatói ötletből jól menő vállalkozás építése? Innovációs sikertörténetek bemutatkozása
* Honnan lesz az ötlethez pénz? Finanszírozási lehetőségek bemutatása
* Díjátadó és Innopool Campus bemutató
* Hallgatói innováció a Szent István Egyetemen? Kerekasztal egyetemi innovátorokkal

A konferencia helye: Summa Uni Cafe

**Részletek az Innopoolról, a hallgatói innovációs pályázatról, illetve az Innopool Kickoff hallgatói innovációs konferenciáról: www.innopool.hu**